CELEX: 32018R1629
Language: bg
Date: 2018-07-25 00:00:00
Title: Делегиран регламент (ЕС) 2018/1629 на Комисията от 25 юли 2018 година за изменение на списъка с болести, установен в приложение II към Регламент (ЕС) 2016/429 на Европейския парламент и на Съвета за заразните болести по животните и за изменение и отмяна на определени актове в областта на здравеопазването на животните (Законодателство за здравеопазването на животните) (Текст от значение за ЕИП.)

31.10.2018   
               
               
                  BG
               
               
                  Официален вестник на Европейския съюз
               
               
                  L 272/11
               
            
         ДЕЛЕГИРАН РЕГЛАМЕНТ (ЕС) 2018/1629 НА КОМИСИЯТА
         от 25 юли 2018 година
         за изменение на списъка с болести, установен в приложение II към Регламент (ЕС) 2016/429 на Европейския парламент и на Съвета за заразните болести по животните и за изменение и отмяна на определени актове в областта на здравеопазването на животните (Законодателство за здравеопазването на животните)
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2016/429 на Европейския парламент и на Съвета от 9 март 2016 г. за заразните болести по животните и за изменение и отмяна на определени актове в областта на здравеопазването на животните (Законодателство за здравеопазването на животните) (1), и по-специално член 5, параграфи 2 и 4 от него,
         като има предвид, че:
         
                     (1)
                  
                  
                     В Регламент (ЕС) 2016/429 са установени правила за профилактика и контрол на болестите по животните, които се предават на животните или на хората, в т.ч. правила за степенуване по важност и категоризиране на болестите от значение за Съюза. В член 5 от Регламент (ЕС) 2016/429 се предвижда, че правилата за профилактика и контрол на болестите, които са специални за всяка болест, се прилагат за болестите, посочени в същия член и в приложение II към същия регламент. Освен това в член 5, параграф 3 от посочения регламент са установени някои критерии, които да се вземат предвид при изменение на списъка във въпросното приложение, а параметрите за оценка, които трябва да се използват, за да се определи дали дадена болест отговаря на условията за включването ѝ списъка съгласно същия член, са посочени в член 7 от същия регламент.
                  
               
                     (2)
                  
                  
                     В член 275 от Регламент (ЕС) 2016/429 се предвижда най-късно до 20 април 2019 г. Комисията да направи преглед на списъка с болестите, съдържащ се в приложение II към същия регламент.
                  
               
                     (3)
                  
                  
                     Комисията систематично подложи на оценка болестите по животните, за които се изисква намесата на Съюза, с помощта на Европейския орган за безопасност на храните (ЕОБХ), като използва научния експертен опит, предоставен от референтните лаборатории на ЕС за здравето на животните, и международните стандарти на Световната организация по здравеопазване на животните (OIE). За целите на тази оценка тя използва критериите, установени в член 5, параграф 3 от Регламент (ЕС) 2016/429, и параметрите за оценка, установени в член 7 от същия регламент.
                  
               
                     (4)
                  
                  
                     Оценените болести представляват 39-те болести, които понастоящем са включени в списъка в приложение II към Регламент (ЕС) 2016/429, както и още 19 болести от особено значение във връзка с мерки за профилактика на болестите, мерки за контрол или търговски мерки, например ензоотична левкоза по говедата, инфекциозен ринотрахеит по говедата или инфекция с вируса на болестта на Ауески, както и някои други болести, включени в списък на OIE, като например сура (Trypanosoma evansi) или заразна плевропневмония по козите.
                  
               
                     (5)
                  
                  
                     За целите на оценките бяха поискани 29 научни становища от ЕОБХ за различни болести по животните. При изготвянето им ЕОБХ следваше метода, посочен в неговото научно становище, прието на 5 април 2017 г., относно метода ad hoc за оценяване на включването в списък и категоризацията на болестите по животните в рамките на Законодателството за здравеопазването на животните (2). За останалите болести оценките бяха основани на неотдавнашните становища на ЕОБХ или на информация, предоставена от референтните лаборатории на ЕС за здравето на животните. По отношение на всички оценени болести бяха взети предвид съответните стандарти на OIE.
                  
               
                     (6)
                  
                  
                     Резултатите от научните оценки на ЕОБХ не са окончателни за някои болести като сура (Trypanosoma evansi) (3), ензоотична левкоза по говедата (4), венецуелски енцефаломиелит по конете (5), опаразитяване с Varroa spp. (вароатоза) (6) и кой-херпесвирусна болест по шарана (7). Като се вземат предвид обсъжданията, проведени на заседанията на експертната група по здравето на животните (8), по отношение на тези пет болести са изпълнени изискванията, установени в член 5, параграф 3 от Регламент (ЕС) 2016/429. Поради това посочените болести следва да бъдат включени в списъка, установен в приложение II към същия регламент.
                  
               
                     (7)
                  
                  
                     Резултатите от извършените научни оценки показаха, че по отношение на везикулозната болест по свинете (9), везикулозният стоматит (9), епизоотичният улцеративен синдром (10) и болестта на Тешен не са изпълнени изискванията по член 5, параграф 3 от Регламент (ЕС) 2016/429. Поради това посочените болести следва да бъдат заличени от списъка, установен в приложение II към същия регламент.
                  
               
                     (8)
                  
                  
                     Същевременно по отношение на болестите сура (Trypanosoma evansi) (3), ебола (11), паратуберкулоза (12), японски енцефалит (13), западнонилска треска (14), Ку-треска (15), инфекциозен ринотрахеит по говедата/инфекциозен пустулозен вулвовагинит (16), вирусна диария по говедата (17), генитална кампилобактериоза по говедата (18), трихомониаза (19), ензоотична левкоза по говедата (4), заразна плевропневмония по козите (20), епидидимит по овцете (Brucella ovis) (21), инфекция с Burkholderia mallei (сап), инфекция с вируса на артерита по конете, инфекциозна анемия по конете, дурин, заразен метрит по конете, енцефаломиелит по конете (източен и западен) (22), инфекция с вируса на болестта на Ауески (23), инфекция с вируса на репродуктивния и респираторен синдром при свинете (24), микоплазмоза по птиците (Mycoplasma gallisepticum и M. meleagridis) (25), инфекция с вирусите на нископатогенната инфлуенца по птиците (26), хламидиоза по птиците (27), опаразитяване с Varroa spp. (вароатоза) (6), опаразитяване сAethina tumida (малък кошерен бръмбар) (28), американски гнилец, опаразитяване с Tropilaelaps spp (28) и инфекция с Batrachochytrium salamandrivorans (29) са изпълнени изискванията по член 5, параграф 3 от Регламент (ЕС) 2016/429. Поради това посочените болести следва да бъдат включени в списъка, установен в приложение II към същия регламент.
                  
               
                     (9)
                  
                  
                     Освен това в член 2, параграф 2 от Регламент (ЕС) 2016/429 се предвижда, че посоченият регламент се прилага за заразни болести, включително зоонози, без да се засягат правилата, установени в Решение № 1082/2013/ЕС на Европейския парламент и на Съвета (30), Регламент (ЕО) № 999/2001 на Европейския парламент и на Съвета (31), Директива 2003/99/ЕО на Европейския парламент и на Съвета (32) и Регламент (ЕО) № 2160/2003 на Европейския парламент и на Съвета (33). Тъй като болестите, обхванати от тези актове, а именно листериоза, салмонелоза (зоонотична салмонела), трихинелоза, веротоксигенна E. coli и трансмисивна спонгиформна енцефалопатия (ТСЕ) вече са обхванати от специфични за секторите правила, те следва да бъдат заличени от списъка, установен в приложение II към Регламент (ЕС) 2016/429.
                  
               
                     (10)
                  
                  
                     Следователно списъкът с болести в приложение II към Регламент (ЕС) 2016/429 следва да бъде съответно изменен.
                  
               
                     (11)
                  
                  
                     Поради това Регламент (ЕС) 2016/429 следва да бъде изменен.
                  
               
                     (12)
                  
                  
                     Тъй като Регламент (ЕС) 2016/429 се прилага от 21 април 2021 г., измененията, внесени в него с настоящия регламент, също следва да се прилагат от тази дата,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Приложение II към Регламент (ЕС) 2016/429 се заменя с текста в приложението към настоящия регламент.
         
         
            Член 2
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
            Той се прилага се от 21 април 2021 г.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 25 юли 2018 година.
            
               
                  За Комисията
               
               
                  Председател
               
               Jean-Claude JUNCKER
            
         
         
            (1)  ОВ L 84, 31.3.2016 г., стр. 1.
         
            (2)  EFSA Journal (Бюлетин на ЕОБХ), 2017; 15(7):4783.
         
            (3)  EFSA Journal (Бюлетин на ЕОБХ), 2017; 15(7):4892.
         
            (4)  EFSA Journal (Бюлетин на ЕОБХ), 2017; 15(8):4956.
         
            (5)  EFSA Journal (Бюлетин на ЕОБХ), 2017; 15(8):4950.
         
            (6)  EFSA Journal (Бюлетин на ЕОБХ), 2017; 15(10):4997.
         
            (7)  EFSA Journal (Бюлетин на ЕОБХ), 2017; 15(7):4907.
         
            (8)  https://ec.europa.eu/food/animals/health/expert_group_en
         
            (9)  EFSA Journal (Бюлетин на ЕОБХ), 2012; 10(4):2631.
         
            (10)  EFSA Journal (Бюлетин на ЕОБХ), 2011; 9(10):2387.
         
            (11)  EFSA Journal (Бюлетин на ЕОБХ), 2017; 15(7):4890.
         
            (12)  EFSA Journal (Бюлетин на ЕОБХ), 2017; 15(7):4960.
         
            (13)  EFSA Journal (Бюлетин на ЕОБХ), 2017; 15(7):4948.
         
            (14)  EFSA Journal (Бюлетин на ЕОБХ), 2017; 15(8):4955.
         
            (15)  EFSA Journal (Бюлетин на ЕОБХ), 2010 г.; 8(5):1595.
         
            (16)  EFSA Journal (Бюлетин на ЕОБХ), 2017; 15(7):4947.
         
            (17)  EFSA Journal (Бюлетин на ЕОБХ), 2017; 15(8):4952.
         
            (18)  EFSA Journal (Бюлетин на ЕОБХ), 2017; 15(10):4990.
         
            (19)  EFSA Journal (Бюлетин на ЕОБХ), 2017; 15(10):4992.
         
            (20)  EFSA Journal (Бюлетин на ЕОБХ), 2017; 15(10):4996.
         
            (21)  EFSA Journal (Бюлетин на ЕОБХ), 2017; 15(10):4994.
         
            (22)  EFSA Journal (Бюлетин на ЕОБХ), 2017; 15(7):4946.
         
            (23)  EFSA Journal (Бюлетин на ЕОБХ), 2017; 15(7):4888.
         
            (24)  EFSA Journal (Бюлетин на ЕОБХ), 2017; 15(7):4949.
         
            (25)  EFSA Journal (Бюлетин на ЕОБХ), 2017; 15(8):4953.
         
            (26)  EFSA Journal (Бюлетин на ЕОБХ), 2017; 15(7):4891.
         
            (27)  Доклад на научния комитет по здравето на животните и хуманното отношение към тях, приет на 16 април 2002 г., https://ec.europa.eu/food/sites/food/files/safety/docs/sci-com_scah_out73_en.pdf
         
            (28)  EFSA Journal (Бюлетин на ЕОБХ), 2013; 11(3):3128.
         
            (29)  EFSA Journal (Бюлетин на ЕОБХ), 2017; 15(11):5071.
         
            (30)  Решение № 1082/2013/ЕС на Европейския парламент и на Съвета от 22 октомври 2013 г. за сериозните трансгранични заплахи за здравето и за отмяна на Решение № 2119/98/ЕО (ОВ L 293, 5.11.2013 г., стр. 1).
         
            (31)  Регламент (ЕО) № 999/2001 на Европейския парламент и на Съвета от 22 май 2001 г. относно определяне на правила за превенция, контрол и ликвидиране на някои трансмисивни спонгиформни енцефалопатии (ОВ L 147, 31.5.2001 г., стр. 1).
         
            (32)  Директива 2003/99/ЕО на Европейския парламент и на Съвета от 17 ноември 2003 г. относно мониторинга на зоонозите и заразните агенти, причиняващи зоонози, за изменение на Решение 90/424/ЕИО на Съвета и за отмяна на Директива 92/117/ЕИО на Съвета (ОВ L 325, 12.12.2003 г., стр. 31).
         
            (33)  Регламент (ЕО) № 2160/2003 на Европейския парламент и на Съвета от 17 ноември 2003 г. относно контрола на салмонела и други специфични агенти, причиняващи зоонози, които присъстват в хранителната верига (ОВ L 325, 12.12.2003 г., стр. 1).
      
      
         
            ПРИЛОЖЕНИЕ
            „
                  
                     ПРИЛОЖЕНИЕ II
                     
                        СПИСЪК НА БОЛЕСТИ ПО ЖИВОТНИТЕ
                     
                     
                                 —
                              
                              
                                 инфекция с вируса на чумата по говедата
                              
                           
                                 —
                              
                              
                                 инфекция с вируса на треската от долината Рифт
                              
                           
                                 —
                              
                              
                                 инфекция с Brucella abortus, B. melitensis и B. suis
                                 
                              
                           
                                 —
                              
                              
                                 инфекция с комплекс Mycobacterium tuberculosis (M. bovis, M. caprae и M. tuberculosis)
                              
                           
                                 —
                              
                              
                                 инфекция с вируса на бяс
                              
                           
                                 —
                              
                              
                                 инфекция с вируса на болестта син език (серотипове 1—24)
                              
                           
                                 —
                              
                              
                                 опаразитяване с Echinococcus multilocularis
                                 
                              
                           
                                 —
                              
                              
                                 инфекция с вируса на епизоотичната хеморагична болест
                              
                           
                                 —
                              
                              
                                 антракс
                              
                           
                                 —
                              
                              
                                 сура (Trypanosoma evansi):
                              
                           
                                 —
                              
                              
                                 болест ебола
                              
                           
                                 —
                              
                              
                                 паратуберкулоза
                              
                           
                                 —
                              
                              
                                 японски енцефалит
                              
                           
                                 —
                              
                              
                                 западнонилска треска
                              
                           
                                 —
                              
                              
                                 Ку-треска
                              
                           
                                 —
                              
                              
                                 инфекция с вируса на заразния нодуларен дерматит
                              
                           
                                 —
                              
                              
                                 инфекция с Mycoplasma mycoides subsp. mycoides SC (заразна плевропневмония по говедата)
                              
                           
                                 —
                              
                              
                                 инфекциозен ринотрахеит по говедата/инфекциозен пустулозен вулвовагинит
                              
                           
                                 —
                              
                              
                                 вирусна диария по говедата
                              
                           
                                 —
                              
                              
                                 генитална кампилобактериоза по говедата
                              
                           
                                 —
                              
                              
                                 трихомониаза
                              
                           
                                 —
                              
                              
                                 ензоотична левкоза по говедата,
                              
                           
                                 —
                              
                              
                                 шарка по овцете и шарка по козите
                              
                           
                                 —
                              
                              
                                 инфекция с вируса на чумата по дребните преживни животни
                              
                           
                                 —
                              
                              
                                 заразна плевропневмония по козите
                              
                           
                                 —
                              
                              
                                 епидидимит по овцете (Brucella ovis)
                              
                           
                                 —
                              
                              
                                 инфекция с Burkholderia mallei (сап)
                              
                           
                                 —
                              
                              
                                 инфекция с вируса на артерита по конете
                              
                           
                                 —
                              
                              
                                 инфекциозна анемия по конете
                              
                           
                                 —
                              
                              
                                 дурин
                              
                           
                                 —
                              
                              
                                 венецуелски енцефаломиелит по конете
                              
                           
                                 —
                              
                              
                                 заразен метрит по конете
                              
                           
                                 —
                              
                              
                                 енцефаломиелит по конете (източен и западен)
                              
                           
                                 —
                              
                              
                                 инфекция с вируса на болестта на Ауески
                              
                           
                                 —
                              
                              
                                 инфекция с вируса на репродуктивния и респираторен синдром при свинете
                              
                           
                                 —
                              
                              
                                 инфекция с вируса на нюкасълската болест
                              
                           
                                 —
                              
                              
                                 микоплазмоза по птиците (Mycoplasma gallisepticum и M. meleagridis)
                              
                           
                                 —
                              
                              
                                 инфекция със Salmonella Pullorum, S. Gallinarum и S. arizonae
                                 
                              
                           
                                 —
                              
                              
                                 инфекция с вируси на нископатогенната инфлуенца по птиците
                              
                           
                                 —
                              
                              
                                 хламидиоза по птиците
                              
                           
                                 —
                              
                              
                                 опаразитяване с Varroa spp. (вароатоза)
                              
                           
                                 —
                              
                              
                                 опаразитяване с Aethina tumida (малък кошерен бръмбар)
                              
                           
                                 —
                              
                              
                                 американски гнилец
                              
                           
                                 —
                              
                              
                                 опаразитяване с Tropilaelaps spp.
                              
                           
                                 —
                              
                              
                                 инфекция с Batrachochytrium salamandrivorans
                                 
                              
                           
                                 —
                              
                              
                                 eпизоотична хематопоетична некроза
                              
                           
                                 —
                              
                              
                                 вирусна хеморагична септицемия
                              
                           
                                 —
                              
                              
                                 инфекциозна хематопоетична некроза
                              
                           
                                 —
                              
                              
                                 инфекция с ISAV с генотип HPR-с делеции
                              
                           
                                 —
                              
                              
                                 кой-херпесвирусна болест по шарана
                              
                           
                                 —
                              
                              
                                 инфекция с Mikrocytos mackini
                                 
                              
                           
                                 —
                              
                              
                                 инфекция с Perkinsus marinus
                                 
                              
                           
                                 —
                              
                              
                                 инфекция с Bonamia ostreae
                                 
                              
                           
                                 —
                              
                              
                                 инфекция с Bonamia exitiosa
                                 
                              
                           
                                 —
                              
                              
                                 инфекция с Marteilia refringens
                                 
                              
                           
                                 —
                              
                              
                                 инфекция с вируса на синдрома на Таура
                              
                           
                                 —
                              
                              
                                 инфекция с вируса на Yellowhead
                              
                           
                                 —
                              
                              
                                 инфекция с вируса на синдрома на бяло петнисто заболяване
                              
                           
               “